b'\n_START_ARTICLE_\nKemmons Wilson\n_START_PARAGRAPH_\nCharles Kemmons Wilson (5. tammikuuta 1913 Osceola \xe2\x80\x93 12. helmikuuta 2003 Memphis) oli yhdysvaltalainen yritt\xc3\xa4j\xc3\xa4, Holiday Inn -hotelliketjun perustaja._NEWLINE_Wilson oli kotoisin k\xc3\xb6yh\xc3\xa4st\xc3\xa4 perheest\xc3\xa4. H\xc3\xa4n aloitti liikemiesuransa peliautomaattialalla ja osti sitten pienen elokuvateatteriketjun. Tarinan mukaan h\xc3\xa4n perusti motelliketjunsa ep\xc3\xa4onnistuneen perhelomamatkan j\xc3\xa4lkeen._NEWLINE_Vuonna 1941 Wilson meni naimisiin Dorothy Leen kanssa. Heill\xc3\xa4 oli viisi lasta: pojat Spence, Bob ja Kemmons sek\xc3\xa4 tyt\xc3\xb6t Betty ja Carole._NEWLINE_Wilson kuoli vuonna 2003 Memphisiss\xc3\xa4 ollessaan 90-vuotias. H\xc3\xa4net on haudattu Forest Hill Cemeterylle._NEWLINE_Vuonna 2002 Memphisin yliopisto nimesi hotelli- ja ravintola-alan oppilaitoksensa Holiday Innin perustajan mukaan: Kemmons Wilson School of Hospitality and Resort Management.'